Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 12. számú melléklet a 44/2003. (IV. 26.) FVM rendelethez
Paragraph Index: 2019

e) megsemmisítik a takarmányt. 6. Az 5. pontban felsoroltak az állatok és az ember egészségére, valamint a környezetre semmilyen kárt, káros folyamatot nem okozhatnak. 7. A 4. és 5. pontokban foglaltak teljesítésével kapcsolatban felmerülõ intézkedések költségeit az állategészségügyi engedély jogosultjának, vagy az áru tulajdonosának kell viselnie. 8. A takarmány országon keresztül történõ átszállítása esetén az 1., 2., 4–7. pontokban foglaltak megfelelõen alkalmazandók. 9. Az Európai Unió tagállamain (a továbbiakban: tagállam) kívüli országokból importált takarmány fizikai ellenõrzése esetén az Állomásnak az érintett személy részére a fizikai ellenõrzés formájáról és annak eredményérõl a Függelék szerinti dokumentumot kell kiállítani, ha a takarmány nem a Magyar Köztársaság területén kerül forgalomba hozatalra. E dokumentumra utalni kell a kereskedelmi okmányoknak. IV. Az Európai Unióban forgalomba hozott takarmányok ellenõrzése 1. A tagállamokban való forgalomba hozatalra szánt, illetve valamely tagállamba továbbküldendõ takarmányokra ugyanolyan ellenõrzési szempontok vonatkoznak, mint a Magyar Köztársaság területén forgalomba hozatalra szánt takarmányra. 2. Ha az Állomás megállapítja a takarmány rendeltetési helyén vagy a szállítás közben végzett ellenõrzés során, hogy a takarmány nem felel meg a jogszabályi elõírásoknak, akkor meg kell tenni a szükséges intézkedéseket. Az Állomás meghatározza, hogy a feladónak, a címzettnek vagy bármely más, az intézkedés megtételére jogosult személynek a következõ intézkedések közül melyiket kell végrehajtania:

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes